stanford-oval/wikipedia huggingface dataset:
Ensto
Historia > Virtasen ja Keinäsen aika (2016–2022)

Vuonna 2016 ostettiin ranskalainen sähköjakeluverkkojen ylijännitesuojia valmistava Tridelta Parafoudres sekä vähemmistöosuus Arcteqista. Enston toimitusjohtajana aloitti Ari Virtanen.
Vuonna 2017 Miettisen perheen omistama EM Group jakautui kolmeksi uudeksi yhtiöksi: Tianta, Ensto Invest ja EM Group. Marraskuussa Ensto osti johtotiejärjestelmiin keskittyneen Elwian, jonka pääkonttori oli Kempeleessä.
Seuraavana vuonna yrityksen omistajuuden enemmistö siirtyi kolmannelle sukupolvelle, johon kuului kahdeksan Ensio Miettisen lastenlasta.
Enston toimitusjohtajaksi nimitettiin vuonna 2019 Hannu Keinänen.
Huhtikuussa 2020 Enston ranskalainen tytäryhtiö Ensto Novexia SAS osti niin ikään ranskalaiselta Schneider Electric Francelta sen TIPI/TUR1-ryhmäkeskuksiin ja DSP2-katkaisijoihin liittyvän liiketoiminnan. Syksyllä Ensto teki kolmen miljoonan euron investoinnin Porvoon tehtaalle, jossa alettiin valmistaa muun muassa eristyksen läpäiseviä SLIW-liittimiä. Kaikkiaan Porvooseen suunniteltiin 5 miljoonan euron investointeja kesään 2022 mennessä. Tehtaalle asennettiin myös oma aurinkovoimala. Joulukuussa Ensto osti Irlannista Renley Ltd:n, joka oli valmisti paikallisille sähköverkkoyhtiöille pien- ja keskijännitteisiä tuotteita, kuten muuntamo-, pylväs- ja seinäasenteisia keskuksia, jakokaappeja ja varokekytkimiä. Ensto moninkertaisti tuloksensa edelliseen vuoteen verrattuna.
Vuonna 2021 Enstolla oli tuotantoa seitsemässä eri maassa. Yhtiön liiketoiminnat oli jaettu kahteen lähes samankokoiseen liiketoiminta-alueeseen: Ensto Building Systems ja Ensto DSO (Distribution Systems Operations). Kesäkuussa Ensto osti enemmistön itävaltalaisesta Röhrbacher Technikistä. Heinäkuussa Ensto kertoi myyvänsä Ensto Building Systems (EBS) liiketoimintansa ranskalaiselle Legrand-pörssiyhtiölle. Kauppaan sisältyi myös lisenssisopimus, jonka ansiosta EBS sai hyödyntää jatkossakin Ensto-tavaramerkkiä. Ensto kertoi keskittyvänsä jatkossa sähkönjakeluliiketoimintaan, jossa sillä oli mahdollisuus kasvaa kansainvälisesti ja johon ei liittynyt sähkön käyttöön liittyviä maarajoituksia. Se suunnitteli myös uusia yritysostoja sähkönjakelualalta. Ensto Building Systems oli keskittynyt sähköistykseen, valaistukseen ja sähköautojen latausjärjestelmiin ja sen asiakaskuntaan kuului esimerkiksi suunnittelijoita ja urakoitsijoita, rakentajia ja kiinteistöjen omistajia. Ensto vahvisti kaupan toteutumisen marraskuussa. Joulukuussa yhtiö osti enemmistöosuudet sähkö- ja automaatiotekniikkaan erikoistuneesta ruotsalaisesta Protrol AB:stä sekä vaasalaisesta Arcteq Relays -yrityksestä, joka valmisti sähköverkoissa käytettäviä suojareleitä ja valokaarisuojia. Yrityksen mukaan korona-aika ei ollut vaikuttanut yhtiön perusliiketoimintaan muuten kuin komponenttipulan muodossa.
Historia > Moilasen aika (2023–)

Huhtikuussa 2023 Enston toimitusjohtaja Hannu Keinäsen seuraajaksi valittiin Markku Moilanen. Kesäkuussa Ensto osti enemmistön vaasalaisesta sähkönjakelupalveluihin ja älymuuntamoihin keskittyneestä Maviko Oy:stä.
Organisaatio

Enston omistaja ja emoyhtiö Ensto Invest Oy on Miettisen perheen omistuksessa. Vuonna 2018 kaikki Enston 10 omistajaa muodostivat yhdessä Ensto Investin hallituksen.
Sekä Enston pääkonttori että sen Suomen tuotantolaitos sijaitsee Porvoossa. Vuonna 2024 Enstolla oli yhteensä 800 työntekijää 15 maassa Euroopassa, Pohjois-Amerikassa ja Aasiassa.
Syyskuussa 2022 Ensto toimi 18 maassa:
| 0 | 1 | 2 |
| --- | --- | --- |
|  Intiassa  Irlannissa  Italiassa  Itävallassa  Kazakstanissa  Latviassa  |  Liettuassa  Norjassa  Puolassa  Ranskassa  Ruotsissa  Slovakiassa  |  Suomessa  Tšekissä  Unkarissa  Virossa  Yhdistyneissä arabiemiirikunnissa ja  Yhdysvalloissa  |
Organisaatio > Hallitus

Vuonna 2024 Enston hallitukseen kuului hallituksen puheenjohtaja Marjo Miettisen lisäksi Iida Miettinen, Pekka Puustinen, Panu Routila ja Jukka Ruusunen.
Tuotteet

Ensto suunnittelee ja tarjoaa sähköverkkoyhtiöille sähkönjakeluverkkojen, kuten ilmajohtojen, maakaapeleiden ja verkkojärjestelmien tuotantoa ja niihin liittyviä älyratkaisuja.
Ensto on keskittynyt verkkojen kapasiteetin ja sähkön laadun varmistamiseen. Se valmistaa ja myy komponentteja ja järjestelmiä ilmajohto- ja maakaapeliverkkoihin sekä verkostoautomaatioon. Yhtiön päämarkkinat sijaitsevat Euroopassa, erityisesti Keski-Euroopassa, mutta Enstolla on sähköverkkoyhtiöasiakkaita ympäri maailman.
Yrityskulttuuri

Vuosina 1973–1993 Enstolla johtajana työskennellyt Esko Kahela oli edelläkävijä japanilaistyyppisen solutyöskentelyn soveltamisessa. Hänen sanotaan luoneen niin kutsutun Ensto-hengen, jossa yhtiön ja työntekijöiden tavoitteet ovat yhdenmukaiset. Enston arvoja ovat luottamuspääoma, luovuus ja yhdessä menestyminen. Yrityskulttuuri pohjautuu luottamukseen, avoimuuteen ja yhdenvertaisuuteen.
Joulukuussa 2020 Enstossa alettiin hyödyntää taidetta yrityskultuurin muutoksessa ja kirjailija Riikka Ala-Harja kirjoitti tarinan, jolla työntekijät saataisiin miettimään yrityskulttuurin muutosta, miten yhtiö saataisiin kasvu-uralle.
Tunnustuksia

Vuonna 1982 Valtakunnallinen yrittäjäpalkinto Ensio Miettiselle (Oy Ensio Miettinen Ab:lle)
Vuonna 1988 yhtiön toimitusjohtaja Esko Kahela sai teollisuusneuvoksen arvonimen
Vuonna 2012 Enston valmistama sähköauton latausasema EVP voitti Red Dot -suunnittelupalkinnon.
Vuonna 2018 EnstoNet XL -pistoliittimille myönnettiin Red Dot -palkinto
Aiheesta muualla

Enston verkkosivut
EM Group
Enston toimipiste Keilassa Virossa.
Legrandille sittemmin myydyn Ensto Building Systemsin valmistamia latauspylväitä Virossa vuonna 2020
Agía Triáda (Attika)

| Agía Triáda Αγία Τριάδα |
| --- | --- |
 Agía Triáda
 Koordinaatit: 38°12′11″N, 23°48′9″E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Itä-Attika
Kunta:  Oropós
Hallinto:  
 – Asutustyyppi:  kylä
 – Kallikrates-koodi:  4913030102
Pinta-ala:  
 – Kokonaispinta-ala:  7,636 km²
Korkeus:  600 m
Väkiluku (2011):  959
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Agía Triáda (kreik. Αγία Τριάδα), aiemmin Ιppokráteios Politeía (Ιπποκράτειος Πολιτεία), on Kreikan kylä, joka sijaitsee Ateenan metropolialueen pohjoispuolella. Se kuuluu hallinnollisesti Oropóksen kuntaan, Itä-Attikan alueyksikköön ja Attikan alueeseen. Kylän väkiluku on 959 (vuonna 2011).
Agía Triádan kylä sijaitsee Párnitha-vuoren itärinteessä noin 37 kilometriä pohjoiseen Ateenan keskustasta ja noin viisi kilometriä länteen A1-valtatiestä. Se on osa Afídnesin kyläyhdyskuntaa ja rakennettu noin 600 metrin korkeuteen merenpinnasta laskettuna. Kylässä sijaitsee pieni tekojärvi, Belétsi-järvi.
Agía Triáda syntyi yhdyskuntana, jonka rakentamisen aloitti vuonna 1968 perustettu rakennusosuuskunta nimeltä Diethnís Ιppokráteios Politeía (”Kansainvälinen hippokraattinen valtio”), mistä yhdyskunta sai aiemman nimensä. Monet osuuskunnan jäsenet olivat lääkäreitä. Alueen maat ostettiin niiden 166 alkuperäiseltä omistajalta 80 miljoonalla drakmalla. Kylä on rakennettu harvaan noin 7,6 neliökilometrin kokoiselle alueelle, ja on pyritty rakentamaan sopusoinnussa alueen luonnon kanssa. Erityisesti kylän rakennuskanta on kasvanut vuosina 1990–2008. Nykyisin alueella on noin 650 taloa. Aiemmin kylä kuului Afídnesin kuntaan ja vuodesta 2011 lähtien Oropóksen kunnan Afídnesin kunnallisyksikköön.
A Little Less Conversation

| ”A Little Less Conversation” Elvis Presley |
| --- | --- | --- |

Singlen tiedot
 A-puoli: ”Almost in Love”
 Äänitetty : 7. maaliskuuta 1968, Western Recorders, Hollywood, Kalifornia
 Julkaistu: syyskuu 1968
 Formaatti: 7″ vinyyli
 Tekijä(t): Mac Davis, Billy Strange
 Tuottaja(t): Elvis Presley
 Tyylilaji: rhythm and blues soul rock and roll
 Kesto: 02.28
 Levy-yhtiö: RCA
Listasijoitukset
  Billboard Hot 100: 69.
A Little Less Conversation on Mac Davisin ja Billy Strangen sanoittama kappale, jonka Elvis Presley alun perin esitti vuoden 1968 elokuvaa Tytöstä tyttöön varten. Kappaleesta tuli Yhdysvalloissa hitti, kun se julkaistiin singlenä. Alankomaalainen DJ Junkie XL remixasi kappaleen vuonna 2002, jolloin siitä tuli maailmanlaajuinen hitti yltäen yhdeksän maan singlelistojen kärkeen.
Kappale on esiintynyt populaarikulttuurissa  useasti ja monet artistit ovat tehneet oman coverversionsa kappaleesta.
640

| --- | --- |
Vuosisadat: 400-luku · 500-luku · 600-luku · 700-luku · 800-luku
Vuosikymmenet: 590-luku · 600-luku · 610-luku · 620-luku · 630-luku · 640-luku 650-luku · 660-luku · 670-luku · 680-luku · 690-luku · 700-luku
Vuodet: 590 · 591 · 592 · 593 · 594 · 595 · 596 · 597 · 598 · 599 600 · 601 · 602 · 603 · 604 · 605 · 606 · 607 · 608 · 609 610 · 611 · 612 · 613 · 614 · 615 · 616 · 617 · 618 · 619 620 · 621 · 622 · 623 · 624 · 625 · 626 · 627 · 628 · 629 630 · 631 · 632 · 633 · 634 · 635 · 636 · 637 · 638 · 639 640 · 641 · 642 · 643 · 644 · 645 · 646 · 647 · 648 · 649 650 · 651 · 652 · 653 · 654 · 655 · 656 · 657 · 658 · 659 660 · 661 · 662 · 663 · 664 · 665 · 666 · 667 · 668 · 669 670 · 671 · 672 · 673 · 674 · 675 · 676 · 677 · 678 · 679 680 · 681 · 682 · 683 · 684 · 685 · 686 · 687 · 688 · 689 690 · 691 · 692 · 693 · 694 · 695 · 696 · 697 · 698 · 699 700 · 701 · 702 · 703 · 704 · 705 · 706 · 707 · 708 · 709
Tapahtumia

Lillen kaupunki Ranskassa perustettiin
Muslimien valtakunta laajeni, he valtasivat Armenian
Paaviksi Johannes IV Severinuksen jälkeen
Kuolleita

2. elokuuta – Paavi Severinus
Pipin I, Austrasian major domus
Eadbald, Kentin kuningas
Ahvenjärvi (Hämeenlinna)

| Ahvenjärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  61°09′23″N, 25°06′06″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Teuronjoen valuma-alue (35.83)
Laskuoja:  oja Avijärveen 
Järvinumero:  35.835.1.006
Mittaustietoja
Pinnankorkeus:  135,3 m  
Rantaviiva:  0,927 km  
Pinta-ala:  2,961 ha  
 fiAhvenjärvi 
Ahvenjärvi  on Kanta-Hämeessä Hämeenlinnassa  Pienistön kylän lähellä sijaitseva järvi.
Maantietoa

Järvi on suorantainen ja autio. Sen pinta-ala on 3,0 hehtaaria ja se on 400 metriä pitkä ja 150 metriä leveä. Sen rantaviivan pituus on 950 metriä. Järven ympäri kiertää metsäautotie.
Vesistösuhteet

Järvi kuuluu Kokemäenjoen vesistössä Vanajan reitin valuma-alueella Teuronjoen valuma-alueeseen. Se jaetaan vielä Haarajoen valuma-alueeseen, johon järvi kuuluu. Järven vedenpinnan korkeus on 135,3 metriä mpy. Järveen laskee suolta muutamia suo-ojia. Oma laskuoja laskee Avijärven kautta Lahijärveen joka vuorostaan laskee Matkariin. Muistianjoki, joka on Matkarin, Lahijärven ja Tevännin yhteinen laskujoki, virtaa Kuurikanjärven jälkeen Haarajokena, joka laskee kuuden kilometrin jälkeen Pääjärveen. Pääjärvi laskee Teronjokea myöten Puujokeen ja sitten Hiidenjokeen, joka laskee Vanajaveteen.
Ahvenistonjärvi (Hämeenlinna)

| Ahvenistonjärvi |
| --- | --- |
Valtiot:  Suomi
Maakunnat:  Kanta-Hämeen maakunta
Koordinaatit:  60°59′45″N, 24°25′00″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Vanajanselän alue‎ (35.23)
Laskuoja:  ei laskuojaa 
Järvinumero:  35.237.1.004
Mittaustietoja
Pinnankorkeus:  88,7  m 
Rantaviiva:  1,878 km 
Pinta-ala:  9,982  ha 
 fiAhvenistonjärvi 
Ahvenistonjärvi  eli myös Ahvenisto  on Kanta-Hämeessä Hämeenlinnan Ahvenistolla sijaitseva järvi.
Maantietoa

Järvi sijaitsee Kokemäenjoen vesistössä Vanajaveden–Pyhäjärven alueen Vanajanselän alueella. Alueen kolmannen jakovaiheen alue on Leteenojan valuma-alue, johon järvi kuuluu.
Järven vedenpinnan korkeus on 88,7 metriä meren pinnan yläpuolella, mutta järveen ei ole tulo-ojia eikä myöskään laskuojia, joten sen vesitalous riippuu ympäröivän harjualueen pohjaveden tilasta. Järvi on 800 metriä pitkä, 200 metriä leveä ja sen pinta-ala on 10,0 hehtaaria. Se mahtuu lähes kokonaan luonnonsuojelualueelle, joka on perustettu sen ja harjualueen ympärille. Sen  rantaviivan pituus on 1,9 kilometriä. Rantoja seuraa polku, joka on osa puiston polkujen verkostoa. Järven eteläpäässä sijaitsee kaksi rakennusta. Eteläpäässä sijaitsee yleinen uimaranta sekä Ahveniston maauimala.
Historiaa

Vuoden 1961 peruskartassa järvellä oli eteläpäässä kolme rakennusta, joista eteläisimmän viereen oli kirjoitettu ”Urheilukeskus”. Järveä kutsuttiin tuolloin nimellä ”Ahvenisto". Suojelualueen rajat oli merkitty vuoden 1976 karttaan.
592

| --- | --- |
Vuosisadat: 300-luku · 400-luku · 500-luku · 600-luku · 700-luku
Vuosikymmenet: 490-luku · 500-luku · 510-luku · 520-luku · 530-luku · 540-luku 550-luku · 560-luku · 570-luku · 580-luku · 590-luku · 600-luku
Vuodet: 490 · 491 · 492 · 493 · 494 · 495 · 496 · 497 · 498 · 499 500 · 501 · 502 · 503 · 504 · 505 · 506 · 507 · 508 · 509 510 · 511 · 512 · 513 · 514 · 515 · 516 · 517 · 518 · 519 520 · 521 · 522 · 523 · 524 · 525 · 526 · 527 · 528 · 529 530 · 531 · 532 · 533 · 534 · 535 · 536 · 537 · 538 · 539 540 · 541 · 542 · 543 · 544 · 545 · 546 · 547 · 548 · 549 550 · 551 · 552 · 553 · 554 · 555 · 556 · 557 · 558 · 559 560 · 561 · 562 · 563 · 564 · 565 · 566 · 567 · 568 · 569 570 · 571 · 572 · 573 · 574 · 575 · 576 · 577 · 578 · 579 580 · 581 · 582 · 583 · 584 · 585 · 586 · 587 · 588 · 589 590 · 591 · 592 · 593 · 594 · 595 · 596 · 597 · 598 · 599 600 · 601 · 602 · 603 · 604 · 605 · 606 · 607 · 608 · 609
Tapahtumia

Kildebert II:sta tulee Austrasian lisäksi myös Burgundin kuningas.
Suiko nousee Japanin keisarinnaksi. Hän on ensimmäinen nainen, jonka varmuudella tiedetään hallinneen Japania.
Ceawlin menettää Wessexin kuninkuuden ja karkotetaan.
Kuolleita

Guntram, Burgundin kuningas.
Alex Leapai

| Alex Leapai> Henkilötiedot |
| --- | --- |
Koko nimi:  Elise Leapai
Syntynyt: 16. lokakuuta 1979 Samoa
Kansalaisuus:   Australia
Nyrkkeilijä
Lempinimi:  The Lionheart
Painoluokka:  raskassarja
Kätisyys:  oikeakätinen
Ammattilaistilastot
Ottelut:  42
Voitot:  31
– tyrmäysvoitot:  25
Tappiot:  7
Ratkaisemattomat:  4
Ei tuomiota/ mitätöity:  0
Alex Leapai (s. 16. lokakuuta 1979 Samoa) on australialainen raskaansarjan ammattilaisnyrkkeilijä.
Leapai järjesti marraskuussa 2013 jättiyllätyksen voittamalla tuolloisen hallitsevan maailmanmestarin Volodymyr Klytškon ykköshaastajan Denis Boitsovin. Voitolla aiemmin jokseenkin tuntematon Leapai nousi rankinglistan kahdeksannelta sijalta suoraan ykköshaastajaksi.
Nyrkkeilyuransa ohella Leapai on työskennellyt kotimaassaan pakettiauton kuljettajana.
Alattio-Koutokeinojoen vesistö

Alattio-Koutokeinojoen vesistö (norj. Alta-Kautokeinovassdraget) tai Alattiojoen vesistö (norj. Altavassdraget) on vesistö Norjassa. Sen tärkein joki on Finnmarksviddalta Suomen rajalta ja Tromssan läänin rajalta alkava Koutokeinojoki eli Alattiojoki (norj. Altaelva), joka laskee Alattionvuonoon Alattion kaupungin luona. Vesistön valuma-alue on 8 963 km², mikä tekee siitä yhden Pohjois-Norjan suurimmista vesistöistä yhdessä Tenon ja Paatsjoen vesistöjen kanssa.
Suomen puolella vesistöön kuuluvia järviä ovat Enontekiöllä lähellä Norjan rajaa sijaitsevat Nierijärvi (pohjoissaameksi Njearrejávri), Kalaton (pohjoissameksi Guoleheapme) ja Guoskatjávri sekä Norjan rajalla pääosin Suomen puolella sijaitseva Haukilompolo (pohjoissameksi Haŋŋáluoppal).
Aiheesta muualla

NVE Atlas (Kartta Norjan vesistöalueista) Norges vassdrags- og energidirektorat. Arkistoitu 26.6.2014. Viitattu 24.2.2012. (norjaksi)
Alnico

Alnico-magneetti varhaisesta magnetronista.
Sähkökitaran mikrofonit joissa alnico-magneetit.
Alnico on metalliseos, joka on valmistettu alumiinista, nikkelistä ja koboltista. Lisäksi seoksessa saattaa olla rautaa, kuparia ja titaania. Tyypillinen seossuhde on 8–12 % alumiinia, 15–26 % nikkeliä, 5–24 % kobolttia, enintään 6 % kuparia ja 1 % titaania, loput on rautaa.
Seosta käytetään kestomagneettien valmistukseen. Yleisesti saatavilla olevista magneeteista sitä vahvempia ovat vain maametallimagneetit, kuten neodyymimagneetti ja magneeteista kallein samariumkobolttimagneetti. Alnicomagneettia käytetään sähkömoottoreissa, mikrofoneissa, sähkökitaroiden ja -bassojen mikrofoneissa ja kaiuttimissa.
A Little More Personal (Raw)

| A Little More Personal (Raw) Lindsay Lohan |
| --- | --- | --- |

Studioalbumin tiedot
 Äänitetty : 2005
 Julkaistu: 6. joulukuuta 2005
 Tuottaja(t): Kara DioGuardi, Ben Moody, Butch Walker
 Tyylilaji: Pop/Rock
 Kesto: 43.25
 Levy-yhtiö: Casablanca Records
Lindsay Lohan muut julkaisut
| Speak 2004 | A Little More Personal (Raw) 2005 |   |
A Little More Personal (Raw) on yhdysvaltalaisen laulaja ja näyttelijä Lindsay Lohanin toinen studioalbumi, joka julkaistiin Yhdysvalloissa 6. joulukuuta 2005. Levyn tuotti Casablanca Records. Albumi myi yhdysvaltalaisen Billboard 200:n mukaan ensimmäisellä viikolla 82 000 kappaletta. Albumi myi kultaa ja sitä myytiin yhteensä 500 000 kappaletta. Se ei kuitenkaan menestynyt yhtä hyvin kuin edellinen albumi Speak, joka myi platinaa.
"Confessions of a Broken Heart" oli ensimmäinen single A Little More Personal albumilta ja se julkaistiin lokakuussa 2005. Musiikkivideo oli kaikkien suosikki Total Request Live TV -show’ssa. 
Videossa Lohan oli perheen riitojen keskellä eikä hänen perheellään mene hyvin. Musiikkivideolla oleva lapsi on Lindsayn pikkusisko Aliana Lohan.
Kappaleet

"Confessions of a Broken Heart (Daughter to Father)" - 3:41
"Black Hole" - 4:02
"I Live for the Day" - 3:09
"I Want You to Want Me" - 3:09
"My Innocence" - 4:18
"A Little More Personal" - 2:59
"If It's Alright" - 4:06
"If You Were Me" - 2:54
"Fastlane" - 3:24
"Edge of Seventeen" - 4:23
"Who Loves You" - 3:50
"A Beautiful Life (La Bella Vita)" - 3:25
Ajatar (yritys)

Ajatar oli naisten takkeja ja turkkeja myynyt yritys Helsingin keskustan Forum-kauppakeskuksessa. Sen perustivat Yrjö Uitto ja Olavi Uitto vuonna 1952, ja 1970-luvun alusta se oli Ihatsun perheen omistama. Syyskuussa 2018 yritys kertoi lopettavansa toimintansa vuoden 2018 vuoden lopussa markkinatilanteen muutoksen ja Forumin uuden omistajan vuokrankorotuksen takia.
Suurelle yleisölle Ajatar tuli tunnetuksi 1970-luvun alusta lähtien televisiomainonnassa käytetystä, Kalle Kaartisen säveltämästä jinglestä ”Ajatar on Forumissa / Forumissa Mannerheimintiellä / Auki joka ilta kello kahdeksaan...”. Samalla Ajatar teki tunnetuksi 1980-luvulla laajentunutta Forum-kauppakeskusta yleisemminkin, kuten vuoden 1990 parodisessa bussinkylkimainoksessa ”Jos tämä bussi ei liiku, ajajatar on Forumissa”.
Historiaa

Ajatar perustettiin vuonna 1952 erityisesti myymään toisen perustajan Olavi Uiton omistaman Vaato Oy -kappatehtaan takkeja. Vuonna 1964 puolet omistuksesta siirtyi Jorma Ihatsulle, joka osti Ajattaren kokonaan itselleen 1970-luvun alussa. Ihatsun perheen Euromarket-konserni omisti tuolloin myös muun muassa Valintatalo- ja Aleksi 13 -ketjut. Ajatarta ei laajennettu ketjuksi eikä sen valikoimaa lisätty, vaan sen ainoa myymälä keskittyi naisten päällystakkeihin, turkkeihin, turkispäähineisiin ja niihin liittyviin asusteisiin. Vuoden 1991 sukupolvenvaihdoksessa omistajaksi tulivat sisarukset Maarit ja Harri Ihatsu sekä Harrin vaimo Sari, joka ryhtyi Ajattaren toimitusjohtajaksi anoppinsa Raili Ihatsun jälkeen. Sari Ihatsu toimi Ajattaren toimitusjohtajana toiminnan loppuun asti. 2010-luvulla Ajatar erikoistui eurooppalaisten huippumerkkeihin kuten Moncler, Fendi, Ted Baker ja Armani Collezioni.
Aiheesta muualla

Ajattaren verkkosivusto
104 (luku)

| --- | --- |
Luonnolliset luvut
104 ← 100 101 102 103 104 105 106 107 108 109 →
Kardinaaliluku: sataneljä
Järjestysluku: sadasneljäs
Tekijät: 1, 2, 4, 8, 13, 26, 52, 104
Alkutekijät:  2^{3}\cdot 13

Roomalainen numero: CIV
Binääriluku: 1101000
Oktaaliluku: 150
Duodesimaaliluku: 88
Heksadesimaaliluku: 68
Vigesimaaliluku: 54
104 (sataneljä) on luonnollinen luku, jota edeltää luku 103 ja seuraa luku 105.
Matematiikassa

104 on yhdistetty, runsas ja puolitäydellinen luku.
104 on palindromi viisijärjestelmässä (4045) ja senaarijärjestelmässä (2526).
104 on Harshad-luku viisijärjestelmässä:  104=404_{5}=13\cdot (4+0+4).
104 on jaollinen tekijöidensä määrällä (kahdeksalla).
104 kuuluu ”käytännöllisiin lukuihin” (engl. practical numbers), koska mikä tahansa kokonaisluku yhdestä 104:n tekijöiden summaan asti (210) voidaan muodostaa luvun 104 eri tekijöiden summana.
Koska 104 on käytännöllinen luku ja sen tekijöiden summa on parillinen, 104 kuuluu myös ”Zumkellerin lukuihin” (engl. Zumkeller numbers) eli sen tekijät voidaan jakaa kahteen ei-päällekkäiseen joukkoon, joiden summat ovat samat.
Luonnontieteissä

Alkuaineiden jaksollisessa järjestelmässä 104 on rutherfordiumin järjestysluku.
Rutenium-104 on ruteniumin vakaa isotooppi.
Palladium-104 on palladiumin vakaa isotooppi.
Ytterbium-174 on ytterbiumin vakaa ja luonnossa yleisin isotooppi. Sen neutroniluku on 104.
Lutetium-175 on lutetiumin vakaa ja luonnossa yleisin isotooppi. Sen neutroniluku on 104.
Hafnium-176 on hafniumin vakaa isotooppi, jonka neutroniluku on 104.
104 Klymene on asteroidi.
Muissa yhteyksissä

Lockheed F-104 Starfighter on yhdysvaltalainen hävittäjä.
Seututie 104 kulkee Raaseporin ja Lohjan alueella.
Olympoksen Zeuksen temppelissä oli alun perin 104 pylvästä.
Ajatollah

Ajatollah (arab. آية الله‎, ’āya allāh, pers. ‏آیت‌الله‎, āyatollāh) tarkoittaa ylintä uskonnollista oppinutta šiialaisessa islamissa. Ajatollahit ovat islamilaisten tieteiden asiantuntijoita. Kristilliseen hierarkiaan verrattuna heidät voisi rinnastaa piispaan. Islamilaisia tieteitä opettavat hauzat ovat muodostuneet tyypillisesti usean suurajatollahin ja heidän oppilaittensa ympärille.
Ajatollahiksi ei virallisesti nimitetä, vaan arvostettu ja oppinut uskonnollinen johtaja, jolla on paljon seuraajia, saa aluksi kannattajiltaan tämän kunnianimen, ja vähitellen muut ajatollahit voivat hyväksyä hänet vertaisekseen. Kunnianimi tarkoittaa kirjaimellisesti ”jumalan (tunnus)merkkiä”. Iranin islamilaisen vallankumouksen jälkeen on otettu käyttöön myös korkeampi arvonimi, ayatullah-al-uzma, ”Jumalan korkein (tunnus)merkki”.
Marja'

Yksi tai useampi kulloinkin elävistä ajatollista on samalla marja'-i taqlid eli ”jäljittelyn alkulähde”. Marjan  antamat uskonnolliset ratkaisut ovat sitovia hänen kannattajilleen. Jokaisen šiian tulee seurata jonkin marjan oppeja. Ajatollah Khomeini oli tällainen marja'-i taqlid  jo 1960-luvulla.
Ajatollia

Ajatollah Ali Khameini
Ajatollah Beheshti
Hossein-Ali Montazeri
Ajatollah Khomeini
Aleksandr Gorbatšov

| 0 | 1 | 2 |
| --- | --- | --- |

Henkilötiedot
Koko nimi: Aleksandr Valerjevitš Gorbatšov
Syntymäaika: 7. lokakuuta 1986 (ikä 37)
Syntymäpaikka:  Rostov-na-Donu, Venäjän SFNT
Pelipaikka: puolustaja
Seura
Seura: SKA Rostov
Seurat
| Vuodet | Seura | O (M) |
| 2004 2005–2006 2008 2008 2009– | SKA Rostov MTZ-RIPO Rakuunat AC Oulu SKA Rostov | 28 (0) 11 (1)  06 (0) 15 (0) |
 Seurajoukkueuran tilastot kattavat vain kansalliset sarjat, päivitetty 17. joulukuuta 2009.
Aleksandr Valerjevitš Gorbatšov (ven. Александр Валерьевич Горбачёв, s. 7. lokakuuta 1986 Rostov-na-Donu, Venäjän SFNT, Neuvostoliitto) on venäläinen jalkapalloilija.
Gorbatšov siirtyi vuonna 2005 kotiseudultaan Valko-Venäjän pääkaupungin Minskin MTZ-RIPOon pelaten seurassa kaksi kautta. Tänä aikana hän pelasi muun muassa UEFA-cupin otteluita.
Kaudeksi 2008 Gorbatšov siirtyi Suomeen, jossa hän pelasi Kakkosen lappeenrantalaisessa Rakuunoissa. Elokuussa 2008 Gorbatšov siirtyi vahvistamaan Ykkösen AC Oulua, joka hankki hänet loppukaudeksi puolustuksen loukkaantumiskierteen vuoksi. Loppukauden pelejä AC Oulun joukkueessa tuli kaikkiaan kuusi.
Kaudeksi 2009 Gorbatšov palasi kotiseuraansa SKA Rostoviin.
Ajaton A. Aimo

| Ajaton A>  Aimo A. Aimo |
| --- | --- | --- |

Kokoelmalevyn tiedot
 Äänitetty : 1939–1943
 Julkaistu: 1972
 Tyylilaji: iskelmä
 Kesto: 40.12
 Levy-yhtiö: Scandia
A. Aimon muut julkaisut
| A. Aimo ja Dallapé-orkesteri 3 1971 | Ajaton A. Aimo 1972 | Tunturisatu 1975 |
Ajaton A. Aimo on A. Aimon kokoelma-albumi, johon on koottu vanhoja savikiekkokappaleita. Dallape-orkesteri säestää A. Aimoa.